ΓΡΑΠΤΗ ΕΡΩΤΗΣΗ E-0238/99

υποβολή: Michèle Lindeperg (PSE) προς την Επιτροπή

(12 Φεβρουαρίου 1999)

Θέμα: Πληρωμές σε ευρώ

Οι ευνοϊκά διακείμενοι στο ευρώ ευρωπαίοι πολίτες ευελπιστούσαν ότι θα μπορούν, μετά την 1η Ιανουαρίου 1999, κατά τις μετακινήσεις τους στην Ευρωπαϊκή Ένωση, να χρησιμοποιούν έναν απλούστερο τρόπο πληρωμής χρησιμοποιώντας το ευρώ (επιταγές σε ευρώ ή τραπεζική κάρτα). Έβλεπαν πράγματι σάυτή τη δυνατότητα ένα από τα συγκεκριμένα, άμεσα αναμενόμενα πλεονεκτήματα από την κατάργηση των συναλλαγματικών μετατροπών και των σχετικών εξόδων.

Διαπιστώνουν όμως ότι, σε περίπτωση πληρωμής σε ευρώ με τη χρησιμοποίηση επιταγής ή τραπεζικής κάρτας, έχουν μεν εξαφανισθεί τα έξοδα συναλλάγματος, αλλά τα τραπεζικά έξοδα είναι τόσο υψηλά ώστε καταργούν κάθε κίνητρο για πληρωμή με ευρώ σε μιαν άλλη ευρωπαϊκή χώρα εκτός της δικής τους.

Δεν θεωρεί η Επιτροπή ότι το γεγονός αυτό αποθαρρύνει τους πλέον ένθερμους οπαδούς του ευρώ και ότι χάθηκε μια ευκαιρία για μια ενεργητική και συγκεκριμένη ενημέρωση σχετικά με τα πλεονεκτήματα του ενιαίου νομίσματος;

Απάντηση του κ. Monti εξ ονόματος της Επιτροπής

(1 η Απριλίου 1999)

Η Επιτροπή έχει επίγνωση των προβλημάτων που τίθενται όσον αφορά τις διασυνοριακές πληρωμές, είτε σε ευρώ, είτε σε μια από τις εθνικές νομισματικές μονάδες. Ωστόσο, έπρεπε να αναμένεται ότι η εισαγωγή του ευρώ δεν θα επιφέρει αυτόματα την δωρεάν παροχή των τραπεζικών υπηρεσιών που συνδέονται με αυτές τις πληρωμές.

Σχετικά με τις επιταγές, πρέπει να γίνει διάκριση μεταξύ πολυάριθμων περιπτώσεων. σον αφορά τις τυποποιημένες επιταγές "Eurochèques", η διενέργεια των πράξεων είναι σχετικώς εύκολη, καθότι την διαχείριση έχουν αναλάβει κεντρικοί οργανισμοί συμψηφισμού. Ωστόσο, η διαδικασία διακανονισμού εξακολουθεί κατάρχήν να διεξάγεται με τον ίδιο τρόπο όπως και προηγουμένως τρόπο στο τρίτο στάδιο της νομισματικής ένωσης, γεγονός το οποίο συνεπάγεται ότι τα σχετικά έξοδα εξακολουθούν να παραμένουν στο ίδιο επίπεδο. σον αφορά τις μη τυποποιημένες επιταγές (εθνικές επιταγές), ο διακανονισμός τους είναι περισσότερο πολύπλοκος. Προϋποθέτει χειρονακτική διαχείριση της κάθε επιταγής, γεγονός το οποίο σημαίνει ότι τα εν λόγω μέσα πληρωμής δεν ενδείκνυνται για διασυνοριακή χρήση, και εάν μη τι άλλο, για συναλλαγές μικρών ποσών.

σον αφορά τις "τραπεζικές κάρτες", η Επιτροπή καταβάλλει επί σειρά ετών προσπάθειες προκειμένου να προωθήσει την διαλειτουργικότητά τους. τσι, σε ολοένα και περισσότερες περιπτώσεις ο κάτοχος των εν λόγω καρτών έχει τη δυνατότητα να αποσύρει χρήματα από αυτόματα μηχανήματα στο εξωτερικό, ακόμη μάλιστα και να πληρώσει, μέσω των ειδικών τερματικών, τις αγορές του σε καταστήματα του εξωτερικού, με κάρτες που έχουν εκδοθεί στη χώρα κατοικίας του κατόχου της κάρτας. Τα σχετικά με τις πράξεις αυτές έξοδα, τα οποία περιλαμβάνουν εν μέρει μόνο τα έξοδα συναλλάγματος, έχουν επίσης παραμείνει ουσιαστικά στα ίδια επίπεδα, σύμφωνα με τα πληροφοριακά στοιχεία που διαθέτει η Επιτροπή. Ωστόσο, η Επιτροπή εξακολουθεί να εξετάζει τις δυνατότητες βελτίωσης των υπηρεσιών αυτών. τσι, βρίσκεται σε επαφή με τις τράπεζες με σκοπό την εξέταση των πτυχών που συνδέονται με τη διαλειτουργικότητα των ηλεκτρονικών "πορτοφολίων". Η Επιτροπή ελπίζει ότι τα μέσα αυτά, τα οποία είναι ιδιαιτέρως ενδεδειγμένα για τη χρησιμοποίηση του ευρώ, θα μπορέσουν να βοηθήσουν στο να αναπτυχθεί η "ενεργητική και συγκεκριμένη ενημέρωση" στην οποία ορθώς αναφέρεται το αξιότιμο μέλος του Κοινοβουλίου.

Τέλος, πρέπει να υπενθυμισθεί ότι πριν από την εισαγωγή του ευρώ τα πιστωτικά ιδρύματα καταλόγιζαν ένα τμήμα τουλάχιστον των εξόδων μέσω των μεταβλητών συναλλαγματικών ισοτιμιών τις οποίες εφάρμοζαν στην σχετική συναλλαγή. Σήμερα, οι τράπεζες υποχρεούνται να εφαρμόζουν τη σταθερή τιμή μετατροπής και οφείλουν να αναφέρουν χωριστά τα έξοδα. Βελτιώθηκε έτσι η διαφάνεια των εξόδων, γεγονός που ενισχύει τη δυνατότητα των πελατών να επιλέγουν μεταξύ των καλύτερων προσφορών.